Document ID: 31990R3049

NEUVOSTON ASETUS (ETY) N:o 3049/90,
annettu 22 päivänä lokakuuta 1990,
lopullisen polkumyyntitullin käyttöön ottamisesta tiettyjen Japanista peräisin olevien elektronisten mikropiirien, niin sanottujen DRAMien (dynamic random access memories), tuonnissa ja väliaikaisen tullin lopullisesta kantamisesta annetun asetuksen (ETY) N:o 2112/90 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88(1) ja erityisesti sen 9 ja 12 artiklan,
ottaa huomioon komission ehdotuksen, jonka se on tehnyt kuultuaan kyseisessä asetuksessa säädettyä neuvoa-antavaa komiteaa,
sekä katsoo, että:
1) Asetuksella (ETY) N:o 2112/90(2) neuvosto on ottanut käyttöön lopullisen polkumyyntitullin tuotaessa yhteisöön tiettyjä Japanista peräisin olevia elektronisia mikropiirejä, niin sanottuja DRAMeja (dynamic random access memories), ja kantanut lopullisesti väliaikaisen tullin. Kyseisen asetuksen 1 artiklan 4 kohdan ja sen liitteen I mukaisesti lopullisesta polkumyyntitullista vapautetaan sellainen DRAMien tuonti, joka kuuluu asetuksen (ETY) N:o 165/90(3) mukaisesti komission hyväksymien sitoumusten piiriin.
2) Erästä yhtiötä, joka kuuluu edellä johdanto-osan 1 kappaleessa tarkoitetun sitoumuksen piiriin, ei ole mainittu asetuksen (ETY) N:o 2112/90 liitteessä I komission ehdotuksessa olleen tahattoman poisjätön takia ja erästä toista yhtiötä on kuvailtu virheellisesti. Tämän johdosta on tarpeen lisätä liitteessä I mainittujen yhtiöiden luetteloon Matsushita Electronics Corporations yhtiön tytäryhtiöihin Matsushita Electric Industrial Co. Ltd, Japani; lisäksi kyseisen liitteen Sharp Corporation-yhtiön tytäryhtiöiden luettelossa on tarpeen korvata sanat "Sharp Electronics of Canada Ltd, Amerikan yhdysvallat" sanoilla "Sharp Electronics of Canada Ltd, Kanada".
3) Ottaen huomioon, että nämä edellä mainitut yhtiöt kuuluvat sitoumusten piiriin, nämä muutokset tulevat voimaan samana päivänä kuin asetus (ETY) N:o 2112/90,
ON ANTANUT TÄMÄN ASETUKSEN:
1 artikla
1. Lisätään asetuksen (ETY) N:o 2112/90 liitteessä I mainittujen Matsushita Electronics Corporations yhtiön tytäryhtiöiden luetteloon "Matsushita Electric Industrial Co. Ltd, Japani".
2. Asetuksen (ETY) N:o 2112/90 liitteessä I tarkoitetussa Sharp Corporation-yhtiön tytäryhtiöiden luettelossa korvataan yhtiö "Sharp Electronics of Canada Ltd, Amerikan yhdysvallat" yhtiöllä "Sharp Electronics of Canada Ltd, Kanada".
3. Nämä muutokset tulevat voimaan samana päivänä kuin asetus (ETY) N:o 2112/90.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 22 päivänä lokakuuta 1990.

Labels: 3
18
4
1